**PROTOKOLL**

**Møte i Søndre Land Kirkelige Fellesråd**

|  |  |  |
| --- | --- | --- |
| **Møtedato:**  10.12.2024 | **Utsendt dato:**  **19.12.2024** | **Utsendt fra:** Kirkevergen |

Møtedag: tirsdag 10.12.2024

Kl.: 15:30-17:30

Møtested: Rådhuset – møterom 3

**Innkalling er sent til:**

**Medlemmer:**

Elsa Karin Brenden, Eli Lundgård Vasenden, Erik Hagaseth Haug, Guro N. Blikset, Merete Struksnæs,

Ann Jorunn Odden, Anne Eli Olsby Hoff (politisk repr), Tor Even Fougner (geistlig repr) Hilde M. Lunde (saksbehandler/kirkeverge)

**Varamedlemmer får kopi av innkalling – og innkalles dersom fast medlem melder forfall. Forfall**

**meldes kirkevergen på telefon 97027978 / e-post HL548@kirken.no**

Meldt forfall: Merete Struksnæs og Ann Jorunn Odden. Varaer innkalt; Trond Skogen møter for Ann Jorunn. Vara for Merete Struksnes har ikke anledning til å komme.

**Saksliste**

**Godkjenning av innkalling og saksliste**

Godkjent med følgende kommentar:

Tillegg til orienteringssaker: orientering fra prost og bispedømme

**Godkjenning av protokoll** :

Protokoll fra 19.11. er godkjent.

Saker til behandling:

|  |  |  |
| --- | --- | --- |
| **Sak nr.** | **Sakstittel** | |
| **50/24** | **Orientering om økonomi** | |
| **51/24** | **Betalingsvedtekter og utleiereglement** | |
| **52/24** | **Overføring av felles gavefond til trosopplæring og kirkemusikk** | |
| **53/24** | **Valg av leder og nestleder** | |
| **54/24** | **Rutiner ifm ofringer** | |
|  |  |
| **55/24**  **56/24** | **Orienteringssaker**  **Eventuelt** |
|  |  |

SAKSUTREDNING

|  |  |
| --- | --- |
| **50/24** | **Orientering om økonomi** |
|  | Foreløpige tall fra kommunen viser at Søndre Land kirkelige fellesråd kan få en liten økning i tilskudd til drift og investeringer. Dette vil si et tilskudd inkludert investeringssum på til sammen kr 5.150.000,- .  Kirkevergen har bedt om rapport knyttet til trosopplæring, samt en oversikt over likviditet og mulig behov for å benytte kassekreditt i påvente av at forsikringssaken i Fluberg kirke går mot en avrunding.  Den økonomiske situasjonen er ikke god, og forsikringsoppgjøret tar tid da det har oppstått en diskusjon mellom Riksantikvaren, forsikringsselskapet og NIKU – hvor det er uenighet om hvorvidt instansene skal trekkes ut av saken. Kirkevergen har gitt tydelig beskjed til både forsikringsselskapet og Riksantikvaren at fellesrådet ikke har anledning til å fortsette å legge ut økonomisk for dette, og må få dette avrundet.  ***Vedtak:***   * Fellesrådet vedtar å gi kirkevergen fullmakt til å be om å benytte kassekreditt. * Videre vedtar fellesrådet at underskuddet på trosopplæringen kan dekkes av fondsmidler i hht vedtak i menighetsrådene – hvor fellesrådet sender søknad til hvert menighetsråd. |
| **51/24** | **Betalingsvedtekter og utleiereglement** |
|  | Viser til sak 44/24 Betalingsvedtekter, fra møte i Søndre Land Kirkelige Fellesråd den 19.11.2024. Hvor det ble arbeidet med å endre betalingsvedtektene og sette dem i sammenheng med utleiereglement. Det er nå utarbeidet på en slik måte at Betalingsvedtektene og utleiereglement er ett dokument – noe som vil fremstå mye ryddigere. |
|  | ***Vedtak:***  Søndre Land kirkelige fellesråd vedtar betalingsvedtektene og utleiereglementet med de endringer som er utarbeidet. |
|  |  |
| **52/24** | **Felles gavefond – jmfr sak 45/24**  **Overføring av” Felles gavefond” til fellesrådet.**  Menighetsrådene hadde flere bundne driftsfond som ikke hadde blitt brukt på flere år. Det var ønske om å slå disse sammen til ett fond som skulle brukes til felles aktiviteter i menighetene i Søndre Land. Dette fondet disponerte Fluberg og Søndre Land menighetsråd i sitt felles regnskap i perioden 2019 - 2023.  Etter at disse to sokn ble delt fra perioden 2023 -2027, foreslår alle tre menighetsrådene at dette fondet legges til fellesrådet som et eget fond i deres regnskap.  Nedenfor finner dere vedtak fra menighetsrådet sak 6/20 når dette fondet ble opprettet.  Mvh  Søndre Land menighetsråd, Skute menighetsråd og Fluberg menighetsråd.  3.november 2024  Viser til vedtak 6/20 i Fluberg og Søndre Land menighetsråd om hva dette skal brukes til.  Sak 6/20 – Bundne driftsfond fra Edvard Stensrud legat, J. og O. Forseths legat, Odnæs legat og Beathe Odnæs minne.  Vedtak: De forskjellige fondene samles i ett fond som får navnet «Felles gavefond» Dette disponerer menighetsrådet ved budsjettvedtak. Fondet brukes fortrinnsvis til barne- og ungdomsarbeid og kirkemusikk.  Bruk av fondet må godkjennes av menighetsrådene (AU) etter søknad fra fellesrådet(kirkeverge), kantor og trosopplærer.  Pr.2/10-24 er det kr.323.519,46 på denne konto.  ***Vedtak:***  Søndre Land kirkelige fellesråd vedtar at felles gavefond overføres til kirkelig fellesråd sitt regnskap – liggende som et fond.  Bruk av fondet må godkjennes av menighetsrådene (AU) etter søknad fra fellesrådet(kirkeverge), kantor og trosopplærer. |
|  |  |
| **53/24** | **Valg av leder og nestleder i fellesrådet** |
|  | Leder og nestleder i fellesrådet velges for ett år av gangen. Elsa Karin Brenden har sagt seg villig til å stå på valg til leder, og Guro N. Blikset har sagt seg villig til å stå på valg som nestleder. |
|  | ***Vedtak:***  Leder for perioden 01.12.2024 – til 30.11.2025: Elsa Karin Brenden  Nestleder for perioden 01.12.2024 – til 30.11.2025: Guro N. Blikset |
|  | Begge valgt ved akklamasjon. |
| **54/24** | **Rutiner i forbindelse med ofringer** |

Det er utarbeidet rutiner i forbindelse med ofringer, og menighetsrådene har hatt dette opp til behandling. Rutinene skal ses i sammenheng med økonomireglementet til fellesrådet.

***Økonomireglement pkt 12:*** *Ved salg uten kasseapparat skal kontanter være mest mulig skjermet mens salget pågår. Ved skifte av personer som foretar salget eller ved avslutning av salget skal kontantene bringes til tellested for opptelling og bilagsføring. Bilagene skal vise hva som er solgt, beløp og innenfor hvilket tidsrom. Samlede bilag skal stemme med påfølgende innskudd i bank.*

*Ikke opptelt kirkeoffer eller kontanter for salg skal ikke oppbevares uten tilsyn. To personer skal telle opp kontantene uavhengig av hverandre, og deretter forsegle og signere posen. Ektefeller eller personer fra samme husstand kan ikke ta opptellingen uten andre til stede. Etter opptellingen skal kontantene oppbevares på en trygg måte. Kirketjener bistår i forbindelse med opptelling av offer.*

***Vedtak:***

I hht økonomiplanen pkt 12, og at rutinene har vært behandlet i menighetsrådene, vedtar Søndre Land kirkelig fellesråd rutiner for ofringer slik de fremstår, gyldig fra 10.12.2024.

**55/24 Orienteringssaker**

* Møteplanen har endret klokkeslett på FR-møter: 18:00-20:30
* Kontakten med Land Tak og Fasade – Bårehuset i Fluberg
* Leieavtale for konsert i Hov kirke 8.des. – orientering.
* Livssynsåpne seremonirom
* Økonomisk referansemåling.
* Orientering fra prost

**56/24 Eventuelt**

* Lydanlegg i Landåsbygda kirke.

*Fluberg Menighetsråd har samlet inn midler og fått kjøpt inn lydanlegg til Landåsbygda kirke. Kirkevergen har søkt Hamar bispedømme om tillatelse til installasjon av dette og denne søknaden er godkjent.*

***Vedtak:*** Fellesrådet godkjenner installasjonen av lydanlegg i Landåsbygda kirke.

* Tjenesteytingsavtalen mellom Søndre Land Kirkelige fellesråd og Søndre Land kommune.

*Utkast til ny tjenesteytingsavtale skal behandles i formannsskapet og kommunestyret i etterkant av behandling i fellesrådet. Det er èn endring i tjenesteytingsavtalen – og dette gjelder containerleie – som først ble foreslått i punkt 4.3. Dette er i siste utkast plassert i pkt 4.4.*

Søndre Land kirkelige fellesråd uttaler følgende om denne endringen:

Da containere utelukkende benyttes i forbindelse med gravplassforvaltning –mener fellesrådet at containerleie hører naturlig hjemme i punkt 4.3.

Guro N. Blikset – nestleder

Elsa Karin Brenden – leder

Hilde Anett M. Lunde, kirkeverge – tlf. 970 27 978 E-post: hl548@kirken.no